SET ปิดลบเกือบ 11 จุด หลังไร้ปัจจัยใหม่หนุน นลท.รอความชัดเจนวัคซีนต้าน “โควิด”
SET ปิดลบเกือบ 11 จุด หลังไร้ปัจจัยใหม่หนุน นลท.รอความชัดเจนวัคซีนต้าน “โควิด”
8 ก.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,362.46 จุด ลดลง 10.76 จุด (-0.78%) มูลค่าการซื้อขาย 66,274.72  ล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ในลักษณะของการสร้างฐาน เนื่องจากไม่มีปัจจัยใหม่เข้ามา ด้านตลาดหุ้นในภูมิภาคเอเชียก็เคลื่อนไหวทั้งในแดนบวก-ลบ เช่นเดียวกับตลาดในยุโรปที่เทรดบ่ายนี้ก็แกว่งทั้งในแดนบวก-ลบ
ส่วนดาวโจนส์ฟิวเจอร์สบวกเล็กน้อย โดยมีปัจจัยกดดันจากคณะกรรมาธิการยุโรปปรับลดคาดการณ์เศรษฐกิจยุโรป คาดว่าจะหดตัวลง 8.3% ในปีนี้ จากที่เคยคาดการณ์ในเดือน พ.ค.ว่าจะหดตัว 7.4% และสถานการณ์การแพร่ระบาดไวรัสโควิด-19 ก็ยังเป็นความเสี่ยง รวมถึงยังรอพัฒนาการของวัคซีนต้านโควิดด้วย
แนวโน้มการลงทุนในวันพรุ่งนี้ (9 ก.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ในช่วงรอปัจจัยใหม่เข้ามา พร้อมให้แนวรับ 1,360 จุด ส่วนแนวต้าน 1,380 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT มูลค่าการซื้อขาย 5,233.49 ล้านบาท ปิดที่ 68.50 บาท ลดลง 0.50 บาท
AOT มูลค่าการซื้อขาย 3,769.92 ล้านบาท ปิดที่ 57.50 บาท ลดลง 2.00 บาท
PTT มูลค่าการซื้อขาย 2,990.16 ล้านบาท ปิดที่ 39.50 บาท ลดลง 0.75 บาท
STA มูลค่าการซื้อขาย 2,153.14 ล้านบาท ปิดที่ 28.50 บาท ลดลง 1.75 บาท
EA มูลค่าการซื้อขาย 1,741.10 ล้านบาท ปิดที่ 45.50 บาท ลดลง 2.50 บาท